**

# Materiál na rokovanie

**Hospodárskej a sociálnej rady SR**

# dňa 4.10.2016

**K bodu č. 2)**

**Stanovisko k**

**návrhu Nariadenia vlády Slovenskej republiky,
ktorým sa ustanovuje suma minimálnej mzdy na rok 2017**

**Všeobecne k návrhu:**

ZMOS ako sociálny partner pri vyjednávaní o výške minimálnej mzdy v zmysle príslušných ustanovení zákona o minimálnej mzde nesúhlasilo s návrhom KOZ na jej zvýšenie pre rok 2017 na 442.- euro (t.j. o 9,1 % oproti úrovni minimálnej mzdy v roku 2016), o čom boli listom informovaný aj prezident KOZ. Dôvodom nesúhlasu v čase zahájenia rokovaní boli najmä niektoré predpokladané zmeny vo vývoji ekonomických ukazovateľov v hospodárení Slovenskej republiky s dopadom aj na rozpočtové hospodárenie miest a obcí.

 Ministerstvo po rokovaniach so sociálnymi partnermi pripravilo na rokovanie Hospodárskej a sociálnej rady Slovenskej republiky návrh Nariadenia vlády SR na úpravu sumy mesačnej minimálnej mzdy na rok 2017 na 435.- euro mesačne (2,50 eura na hodinu). Zvýšenie sumy minimálnej mzdy oproti roku 2016 o 30 eur mesačne znamená medziročný nárast o 7,4 %.

**Pripomienky k návrhu:**

ZMOS konštatuje, že návrh ministerstva na úpravu výšky minimálnej mzdy pre rok 2017 bude mať dopady (pozitívne aj negatívne) aj na rozpočty subjektov v celom verejnom sektore. Napriek tomu berie návrh nariadenia na vedomie.

**Záver:**

ZMOS navrhuje, aby HSR SR odporučila návrh nariadenia vlády SR, ktorým sa ustanovuje suma minimálnej mzdy na rok 2017 na ďalšie legislatívne konanie.

 **Michal Sýkora**

 **predseda ZMOS**